title: Komisjoni rakendusmäärus (EL) 2019/149, 30. jaanuar 2019, millega muudetakse rakendusmäärusi (EL) 2015/1108 ja (EL) nr 540/2011 seoses äädika põhiainena kasutamise tingimustega (EMPs kohaldatav tekst)

text:
                  31.1.2019

                  ET

                  Euroopa Liidu Teataja

                  L 27/20

         KOMISJONI RAKENDUSMÄÄRUS (EL) 2019/149,
         30. jaanuar 2019,
         millega muudetakse rakendusmäärusi (EL) 2015/1108 ja (EL) nr 540/2011 seoses äädika põhiainena kasutamise tingimustega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (1), eriti selle artikli 23 lõiget 5 koostoimes artikli 13 lõikega 2,
         ning arvestades järgmist:

                     (1)

                     Komisjoni rakendusmäärusega (EL) 2015/1108 (2) kiideti äädikas heaks põhiainena kasutamiseks fungitsiidi ja bakteritsiidina ning lisati see komisjoni rakendusmääruse (EL) nr 540/2011 (3) lisa C osasse.

                     (2)

                     Novembris 2016 esitas äriühing Charbonneaux-Brabant SA komisjonile taotluse laiendada äädika kasutamist herbitsiidina vastavalt määruse (EÜ) nr 1107/2009 artikli 23 lõikele 3.

                     (3)

                     Komisjon palus Euroopa Toiduohutusametilt (edaspidi „toiduohutusamet“) teadusabi. 4. augustil 2017 esitas toiduohutusamet komisjonile tehnilise aruande, milles käsitletakse äädika herbitsiidina taimekaitseks kasutamise laiendamist (4). Komisjon esitas läbivaatamisaruande alalisele taime-, looma-, toidu- ja söödakomiteele 23. oktoobril 2018 ning käesoleva määruse eelnõu 12. detsembril 2018.

                     (4)

                     Uuringute põhjal võib eeldada, et äädikas vastab üldjoontes määruse (EÜ) nr 1107/2009 artiklis 23 sätestatud nõuetele, eelkõige läbivaatamisaruandes uuritud ja üksikasjalikult kirjeldatud herbitsiidina kasutamise korral. Seepärast tuleks lubada äädika kasutamist herbitsiidina. Võttes arvesse, et äädika uus kasutusviis on lubatud, on vastuvõetav lubada äädikat kasutada ka muudel võimalikel viisidel, nagu on osutatud äädika kohta koostatud läbivaatamisaruande viimases versioonis. Seega on asjakohane tühistada kehtiv üksnes fungitsiidi ja bakteritsiidina kasutamise piirang.

                     (5)

                     Määruse (EÜ) nr 1107/2009 artikli 13 lõike 2 ja artikli 6 kohaselt ning arvestades teaduse ja tehnika arengut, oleks siiski vaja järgida teatavaid kasutustingimusi.

                     (6)

                     Seepärast tuleks rakendusmäärusi (EL) 2015/1108 ja (EL) nr 540/2011 vastavalt muuta.

                     (7)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) 2015/1108 muutmine
            Rakendusmääruse (EL) 2015/1108 I lisa muudetakse vastavalt käesoleva määruse I lisale.

            Artikkel 2
            Rakendusmääruse (EL) nr 540/2011 muutmine
            Rakendusmääruse (EL) nr 540/2011 lisa muudetakse vastavalt käesoleva määruse II lisale.

            Artikkel 3
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. jaanuar 2019

                  Komisjoni nimel

                  president

               Jean-Claude JUNCKER

            (1)  ELT L 309, 24.11.2009, lk 1.

            (2)  Komisjoni 8. juuli 2015. aasta rakendusmäärus (EL) 2015/1108, millega kiidetakse kooskõlas Euroopa Parlamendi ja nõukogu määrusega (EÜ) nr 1107/2009 (taimekaitsevahendite turulelaskmise kohta) heaks põhiaine äädikas ning muudetakse komisjoni rakendusmääruse (EL) nr 540/2011 lisa (ELT L 181, 9.7.2015, lk 75).

            (3)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            (4)  EFSA (Euroopa Toiduohutusamet), 2017. Technical report on the outcome of the consultation with Member States and EFSA on the basic substance application for vinegar for extension of use in plant protection as a herbicide („Tehniline aruanne liikmesriikide ja Euroopa Toiduohutusametiga peetud konsultatsioonide tulemuste kohta seoses põhiaine äädika taimekaitses herbitsiidina kasutamise laiendamise taotlusega“). Euroopa Toiduohutusameti toetav väljaanne 2017: EN - 1281. 42 lk, doi:10.2903/sp.efsa.20 17.EN – 1281.

            I LISA
            Rakendusmääruse (EL) 2015/1108 I lisa viiendas veerus „Erisätted“ asendatakse kanne järgmisega:

               „Äädikat kasutatakse vastavalt konkreetsetele tingimustele, mis on esitatud alalises taime-, looma-, toidu- ja söödakomitees äädika kohta koostatud läbivaatamisaruande (SANCO/12896/2014) järeldustes ning eriti selle I ja II liites.“

            II LISA
            Rakendusmääruse (EL) nr 540/2011 lisas asendatakse kanne äädika kohta C osa tabeli kuuenda veeru „Erisätted“ viiendas reas järgmisega:

               „Äädikat kasutatakse vastavalt konkreetsetele tingimustele, mis on esitatud alalises taime-, looma-, toidu- ja söödakomitees äädika kohta koostatud läbivaatamisaruande (SANCO/12896/2014) järeldustes ning eriti selle I ja II liites.“


title: Komisjoni rakendusmäärus (EL) 2019/150, 30. jaanuar 2019, millega muudetakse rakendusmäärust (EL) nr 686/2012 seoses referentliikmesriigiga järgmiste taimekaitsevahendites sisalduvate toimeainete hindamiseks: deltametriin, diflufenikaan, epoksükonasool, fluoksastrobiin, protiokonasool ja tebukonasool (EMPs kohaldatav tekst)

text:
                  31.1.2019

                  ET

                  Euroopa Liidu Teataja

                  L 27/23

         KOMISJONI RAKENDUSMÄÄRUS (EL) 2019/150,
         30. jaanuar 2019,
         millega muudetakse rakendusmäärust (EL) nr 686/2012 seoses referentliikmesriigiga järgmiste taimekaitsevahendites sisalduvate toimeainete hindamiseks: deltametriin, diflufenikaan, epoksükonasool, fluoksastrobiin, protiokonasool ja tebukonasool
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (1), eriti selle artiklit 19,
         ning arvestades järgmist:

                     (1)

                     Komisjoni rakendusmäärusega (EL) nr 686/2012 (2) määrati Ühendkuningriik kui referentliikmesriik teatavate taimekaitsevahendites sisalduvate toimeainete hindajaks.

                     (2)

                     29. märtsil 2017 esitas Ühendkuningriik Euroopa Liidu lepingu artikli 50 kohase teate oma kavatsuse kohta EList välja astuda. Aluslepingute kohaldamine Ühendkuningriigi suhtes lõpeb väljaastumislepingu jõustumise kuupäeval või lepingu puudumise korral kahe aasta möödumisel teate esitamisest, st 30. märtsil 2019, kui Euroopa Ülemkogu ei otsusta kokkuleppel Ühendkuningriigiga ühehäälselt seda perioodi pikendada.

                     (3)

                     Läbirääkijate vahel kokku lepitud väljaastumislepinguga nähakse ette kord liidu õiguse sätete kohaldamiseks Ühendkuningriigis ja selle suhtes ka pärast kuupäeva, mil lõpeb aluslepingute kohaldamine Ühendkuningriigis ja selle suhtes. Kui nimetatud leping jõustub, kohaldatakse taimekaitsevahendite valdkonnas kehtivaid liidu õigusakte Ühendkuningriigis ja selle suhtes üleminekuperioodi jooksul vastavalt nimetatud lepingule ning üleminekuperioodi lõppedes neid enam ei kohaldata. Kõnealuse lepingu kohaselt ei tegutse Ühendkuningriik üleminekuperioodil riskihindamise, uuringute, heakskiitmiste või lubade andmise eest vastutava asutusena liidu tasandil või ühiselt tegutsevate liikmesriikide tasandil, nagu on osutatud muu hulgas määruses (EÜ) nr 1107/2009.

                     (4)

                     Seepärast on vaja jaotada teistele liikmesriikidele hindamiseks need toimeained, mille puhul Ühendkuningriik on referentliikmesriik ja mille puhul eeldatakse, et Euroopa Toiduohutusamet ei tee järeldust enne 29. märtsi 2019. Asjaomased toimeained on deltametriin, diflufenikaan, epoksükonasool, fluoksastrobiin, protiokonasool ja tebukonasool.

                     (5)

                     Kõnealune jaotus peaks tagama ülesannete ja töö ühtlase jaotamise liikmesriikide vahel.

                     (6)

                     Kuna asjaomaste toimeainete hindamine on lõppjärgus ja teha on jäänud vähe, siis ei ole kõnealuse hindamise jaoks vaja määrata kaasreferentliikmesriiki.

                     (7)

                     Seepärast tuleks rakendusmäärust (EL) nr 686/2012 vastavalt muuta.

                     (8)

                     Käesolevat määrust tuleks kohaldada alates 30. märtsist 2019.

                     (9)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmäärust (EL) nr 686/2012 muudetakse vastavalt käesoleva määruse lisale.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 30. märtsist 2019.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. jaanuar 2019

                  Komisjoni nimel

                  president

               Jean-Claude JUNCKER

            (1)  ELT L 309, 24.11.2009, lk 1.

            (2)  Komisjoni 26. juuli 2012. aasta rakendusmäärus (EL) nr 686/2012, millega jaotatakse liikmesriikide vahel pikendamismenetluse eesmärgil hindamiseks toimeained (ELT L 200, 27.7.2012, lk 5).

            LISA
            Rakendusmääruse (EL) nr 686/2012 lisa muudetakse järgmiselt.

                        1)

                        A osa muudetakse järgmiselt:

                                    a)

                                    deltametriini käsitlev kanne asendatakse järgmisega:

                                                Toimeaine

                                                Referentliikmesriik

                                                Kaasreferentliikmesriik

                                                „Deltametriin

                                                AT“

                                    b)

                                    diflufenikaani käsitlev kanne asendatakse järgmisega:

                                                Toimeaine

                                                Referentliikmesriik

                                                Kaasreferentliikmesriik

                                                „Diflufenikaan

                                                CZ“

                                    c)

                                    fluoksastrobiini käsitlev kanne asendatakse järgmisega:

                                                Toimeaine

                                                Referentliikmesriik

                                                Kaasreferentliikmesriik

                                                „Fluoksastrobiin

                                                DE“

                                    d)

                                    protiokonasooli käsitlev kanne asendatakse järgmisega:

                                                Toimeaine

                                                Referentliikmesriik

                                                Kaasreferentliikmesriik

                                                „Protiokonasool

                                                PL“

                        2)

                        B osa muudetakse järgmiselt:

                                    a)

                                    epoksükonasooli käsitlev kanne asendatakse järgmisega:

                                                Toimeaine

                                                Referentliikmesriik

                                                Kaasreferentliikmesriik

                                                „Epoksükonasool

                                                PL“

                                    b)

                                    tebukonasooli käsitlev kanne asendatakse järgmisega:

                                                Toimeaine

                                                Referentliikmesriik

                                                Kaasreferentliikmesriik

                                                „Tebukonasool

                                                DK“


title: Komisjoni rakendusmäärus (EL) 2019/151, 30. jaanuar 2019, millega pikendatakse toimeaine Clonostachys rosea tüve J1446 kui madala riskiastmega toimeaine heakskiitu kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

text:
                  31.1.2019

                  ET

                  Euroopa Liidu Teataja

                  L 27/26

         KOMISJONI RAKENDUSMÄÄRUS (EL) 2019/151,
         30. jaanuar 2019,
         millega pikendatakse toimeaine Clonostachys rosea tüve J1446 kui madala riskiastmega toimeaine heakskiitu kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 22 lõiget 1 koostoimes artikli 20 lõikega 1,
         ning arvestades järgmist:

                     (1)

                     Komisjoni direktiiviga 2005/2/EÜ (2) kanti Clonostochys rosea tüvi J1446 toimeainena nõukogu direktiivi 91/414/EMÜ (3) I lisasse vana taksonoomilise nimetusega Gliocladium catenulatum'i tüvi J1446.

                     (2)

                     Direktiivi 91/414/EMÜ I lisasse kantud toimeained loetakse määruse (EÜ) nr 1107/2009 alusel heaks kiidetuks ja need on loetletud komisjoni rakendusmääruse (EL) nr 540/2011 (4) lisa A osas.

                     (3)

                     Toimeaine Clonostachys rosea tüve J1446 heakskiit aegub 31. juulil 2019, nagu on sätestatud rakendusmääruse (EL) nr 540/2011 lisa A osas.

                     (4)

                     Äriühing Verdera Oy (edaspidi „taotluse esitaja“) esitas komisjoni rakendusmääruse (EL) nr 844/2012 (5) artikli 1 kohaselt kõnealuses artiklis sätestatud ajavahemiku jooksul taotluse Clonostachys rosea tüve J1446 heakskiidu pikendamiseks.

                     (5)

                     Taotleja esitas täiendavad toimikud, mis on nõutud vastavalt rakendusmääruse (EL) nr 844/2012 artiklile 6. Referentliikmesriik leidis, et taotlus on täielik.

                     (6)

                     Referentliikmesriik koostas kaasreferentliikmesriigiga konsulteerides pikendamise hindamise aruande ning esitas selle 6. juulil 2016 Euroopa Toiduohutusametile (edaspidi „amet“) ja komisjonile.

                     (7)

                     Amet edastas pikendamise hindamise aruande taotlejale ja liikmesriikidele märkuste esitamiseks ning edastas laekunud märkused komisjonile. Amet tegi täiendava koondtoimiku ka üldsusele kättesaadavaks.

                     (8)

                     21. juunil 2017 esitas amet komisjonile oma järelduse (6) selle kohta, kas Clonostachys rosea tüvi J1446 vastab eeldatavalt määruse (EÜ) nr 1107/2009 artiklis 4 sätestatud heakskiitmise kriteeriumidele. Komisjon esitas esialgse pikendamisaruande Clonostachys rosea tüve J1446 kohta alalisele taime-, looma-, toidu- ja söödakomiteele 11. detsembril 2017.

                     (9)

                     Taotlejale anti võimalus esitada pikendamisaruande kohta märkusi.

                     (10)

                     Vähemalt ühe toimeainet Clonostachys rosea tüve J1446 sisaldava taimekaitsevahendi puhul on ühe või mitme iseloomuliku kasutusviisiga seoses leidnud kinnitust, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud. Seepärast on asjakohane pikendada Clonostachys rosea tüve J1446 heakskiitu.

                     (11)

                        Clonostachys rosea tüve J1446 heakskiidu pikendamise riskihindamine põhineb piiratud arvul iseloomulikel kasutustel, mis siiski ei sea piiranguid nendele kasutusviisidele, mida Clonostachys rosea tüve J1446 sisaldavate taimekaitsevahendite puhul võidakse lubada. Seega on asjakohane üksnes fungitsiidina kasutamise piirang kaotada.

                     (12)

                     Peale selle on komisjon seisukohal, et Clonostachys rosea tüvi J1446 on vastavalt määruse (EÜ) nr 1107/2009 artiklile 22 madala riskiastmega toimeaine. Clonostachys rosea tüvi J1446 ei ole probleemne aine ja vastab tingimustele, mis on sätestatud määruse (EÜ) nr 1107/2009 II lisa punktis 5.

                     (13)

                     Seepärast on asjakohane Clonostachys rosea tüve J1446 kui madala riskiastmega toimeaine heakskiitu pikendada.

                     (14)

                     Vastavalt määruse (EÜ) nr 1107/2009 artikli 14 lõikele 1 koostoimes artikliga 6 ning arvestades teaduse ja tehnika arengut, oleks siiski vaja lisada teatavad tingimused.

                     (15)

                     Vastavalt määruse (EÜ) nr 1107/2009 artikli 20 lõikele 3 koostoimes artikli 13 lõikega 4, tuleks komisjoni rakendusmääruse (EL) nr 540/2011 lisa vastavalt muuta.

                     (16)

                     Komisjoni rakendusmäärusega (EL) 2018/917 (7) pikendati Clonostachys rosea tüve J1446 heakskiidu kehtivusaega 31. juulini 2019, et pikendamise saaks lõpule viia enne kõnealuse aine heakskiidu aegumist. Kuna heakskiidu pikendamise otsus võeti siiski vastu enne heakskiidu pikendatud kehtivusaja lõppkuupäeva, kohaldatakse käesolevat määrust alates 1. aprillist 2019.

                     (17)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Toimeaine heakskiidu pikendamine
            I lisas kirjeldatud toimeaine Clonostachys rosea tüve J1446 heakskiitu pikendatakse vastavalt kõnealuses lisas sätestatud tingimustele.

            Artikkel 2
            Rakendusmääruse (EL) nr 540/2011 muutmine
            Rakendusmääruse (EL) nr 540/2011 lisa muudetakse vastavalt käesoleva määruse II lisale.

            Artikkel 3
            Jõustumine ja kohaldamise alguskuupäev
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. aprillist 2019.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. jaanuar 2019

                  Komisjoni nimel

                  president

               Jean-Claude JUNCKER

            (1)  ELT L 309, 24.11.2009, lk 1.

            (2)  Komisjoni 19. jaanuari 2005. aasta direktiiv 2005/2/EÜ, millega muudetakse nõukogu direktiivi 91/414/EMÜ toimeainete Ampelomyces quisqualis ja Gliocladium catenulatum lisamisega (ELT L 20, 22.1.2005, lk 15).

            (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).

            (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

            (6)  EFSA Journal 2016;14(7):4517, 16 lk. Kättesaadav internetis: www.efsa.europa.eu.

            (7)  Komisjoni 27. juuni 2018. aasta rakendusmäärus (EL) 2018/917, millega muudetakse rakendusmäärust (EL) nr 540/2011 seoses toimeainete α-tsüpermetriini, beflubutamiidi, benalaksüüli, bentiavalikarbi, bifenasaadi, boskaliidi, bromoksüniili, kaptaani, karvooni, kloroprofaami, tsüasofamiidi, desmedifaami, dimetoaadi, dimetomorfi, dikvaadi, etefooni, etoprofossi, etoksasooli, famoksadooni, fenamidooni, fenamifossi, flumioksasiini, fluoksastrobiini, folpeedi, foraamsulfurooni, formetanaadi, Gliocladium catenulatum'i tüve J1446, isoksaflutooli, metalaksüül-M-i, metiokarbi, metoksüfenosiidi, metribusiini, milbemektiini, oksasulfurooni, Paecilomyces lilacinus'e tüve 251, fenmedifaami, fosmeedi, metüülpirimifossi, propamokarbi, protiokonasooli, pümetrosiini ja S-metolakloori heakskiidu kehtivusaja pikendamisega (ELT L 163, 28.6.2018, lk 13).

            I LISA

                        Tavanimetus, identifitseerimisnumbrid

                        IUPACi nimetus

                        Puhtus (1)

                        Heakskiitmise kuupäev

                        Heakskiidu aegumine

                        Erisätted

                           Clonostachys rosea tüvi J1446
                        Registreerimisnumber Saksamaa mikroorganismide ja rakukultuuride kogus (DSMZ): DSM 9212

                        Ei kohaldata

                        Ei kohaldata
                        Gliotoksiini sisaldus: MCPA tehnilise klassi puhul maksimaalselt 50 μg/kg.

                        1. aprill 2019

                        31. märts 2034

                        Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse toimeaine Clonostachys rosea tüve J1446 kohta koostatud pikendamisaruande järeldusi, eelkõige selle I ja II liidet.
                        Üldhindamisel peavad liikmesriigid pöörama erilist tähelepanu:

                                    —

                                    taimekaitsevahendites sisalduva kaubanduslikult toodetud tehnilise materjali kirjeldusele, sealhulgas võimalike probleemsete metaboliitide täielikule kirjeldusele;

                                    —

                                    käitajate ja töötajate kaitsele, võttes arvesse, et mikroorganisme käsitatakse võimalike sensibiliseerijatena, ning tagada, et kasutamise tingimuseks on piisavate isikukaitsevahendite kasutamine;

                                    —

                                    hiljuti avaldatud uuringutest või teaduskirjandusest pärit teabele Clonostachys rosea tüve J1446 seentevastase tundlikkuse kohta.

                              Tootja tagab, et tootmisprotsessi käigus säilitatakse rangelt keskkonnatingimused ja tehakse kvaliteedikontrolli analüüsid, et tagada vastavus mikroobse saastumise piirnormidele, nagu on osutatud töödokumendis SANCO/12116/2012 (2).
                        Vajaduse korral peavad kasutustingimused hõlmama riskivähendusmeetmeid.

               (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.

               (2)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf

            II LISA
            Rakendusmääruse (EL) nr 540/2011 lisa muudetakse järgmiselt:

                        1)

                        A osast jäetakse välja kanne 98 Gliocladium catenulatum'i tüve J1446 kohta;

                        2)

                        D osasse lisatakse järgmine kanne:

                                    „15

                                       Clonostachys rosea tüvi J1446
                                    Registreerimisnumber Saksamaa mikroorganismide ja rakukultuuride kogus (DSMZ): DSM 9212

                                    Ei kohaldata

                                    Ei kohaldata
                                    Gliotoksiini sisaldus: MCPA tehnilise klassi puhul maksimaalselt 50 μg/kg.

                                    1. aprill 2019

                                    31. märts 2034

                                    Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse toimeaine Clonostachys rosea tüve J1446 kohta koostatud pikendamisaruande järeldusi, eelkõige selle I ja II liidet.
                                    Üldhindamisel peavad liikmesriigid pöörama erilist tähelepanu:

                                                —

                                                taimekaitsevahendites sisalduva kaubanduslikult toodetud tehnilise materjali kirjeldusele, sealhulgas võimalike probleemsete metaboliitide täielikule kirjeldusele;

                                                —

                                                käitajate ja töötajate kaitsele, võttes arvesse, et mikroorganisme käsitatakse võimalike sensibiliseerijatena, ning tagada, et kasutamise tingimuseks on piisavate isikukaitsevahendite kasutamine;

                                                —

                                                hiljuti avaldatud uuringutest või teaduskirjandusest pärit teabele Clonostachys rosea tüve J1446 seentevastase tundlikkuse kohta.

                                          Tootja tagab, et tootmisprotsessi käigus säilitatakse rangelt keskkonnatingimused ja tehakse kvaliteedikontrolli analüüsid, et tagada vastavus mikroobse saastumise piirnormidele, nagu on osutatud töödokumendis SANCO/12116/2012 (*1).
                                    Vajaduse korral peavad kasutustingimused hõlmama riskivähendusmeetmeid.

               (*1)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf“


title: Komisjoni rakendusmäärus (EL) 2019/295, 20. veebruar 2019, millega muudetakse rakendusmäärust (EL) nr 1011/2014 seoses muudatustega rahastamisvahenditega seotud täiendavat teavet sisaldava maksetaotluse vormis ja kulude aruande vormis

text:
                  21.2.2019

                  ET

                  Euroopa Liidu Teataja

                  L 50/1

         KOMISJONI RAKENDUSMÄÄRUS (EL) 2019/295,
         20. veebruar 2019,
         millega muudetakse rakendusmäärust (EL) nr 1011/2014 seoses muudatustega rahastamisvahenditega seotud täiendavat teavet sisaldava maksetaotluse vormis ja kulude aruande vormis
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1303/2013, millega kehtestatakse ühissätted Euroopa Regionaalarengu Fondi, Euroopa Sotsiaalfondi, Ühtekuuluvusfondi, Euroopa Maaelu Arengu Euroopa Põllumajandusfondi ning Euroopa Merendus- ja Kalandusfondi kohta, nähakse ette üldsätted Euroopa Regionaalarengu Fondi, Euroopa Sotsiaalfondi, Ühtekuuluvusfondi ja Euroopa Merendus- ja Kalandusfondi kohta ning tunnistatakse kehtetuks nõukogu määrus (EÜ) nr 1083/2006, (1) eriti selle artikli 41 lõiget 4, artikli 131 lõiget 6 ja artikli 137 lõiget 3,
         ning arvestades järgmist:

                     (1)

                     Komisjoni rakendusmääruse (EL) nr 1011/2014 (2) VI lisas on sätestatud rahastamisvahenditega seotud täiendavat teavet sisaldava maksetaotluse vorm vastavalt määruse (EL) nr 1303/2013 artikli 131 lõikele 6. Seoses riigiabi raames tehtud ettemaksetega on kõnealuse lisa 2. liites täpsustatud, kui suur summa sellistest tehtud ettemaksetest, mida omakorda võib või ei või katta toetusesaajate poolt asjaomasel perioodil tehtud kulutustega, tuleks lisada maksetaotlustesse.

                     (2)

                     Euroopa Parlamendi ja nõukogu määrusega (EL, Euratom) 2018/1046 (3) muudeti määruses (EL) nr 1303/2013 sätestatud „toetusesaaja“ mõistet. Samuti muudeti sellega määruse (EL) nr 1303/2013 artikli 131 lõiget 3, milles on nüüd sätestatud, riigiabi puhul peab maksetaotlusse kantud kulutustele vastava avaliku sektori toetuse olema maksnud abi andev organ toetusesaajatele või, juhul kui liikmesriigid on otsustanud, et toetusesaaja on abi andev organ vastavalt artikli 2 punkti 10 alapunktile a, peab selle toetuse olema maksnud toetusesaaja abi saavale asutusele. Nende muudatuste tõttu tuleks rakendusmääruse (EL) nr 1011/2014 VI lisa 2. liidet vastavalt muuta.

                     (3)

                     Komisjoni rakendusmääruse (EL) nr 1011/2014 VII lisas on sätestatud kulude aruande vorm vastavalt määruse (EL) nr 1303/2013 artikli 137 lõikele 3. Seoses riigiabi raames tehtud ettemaksetega on kõnealuse lisa 7. liites täpsustatud, kui suur summa sellistest tehtud ettemaksetest, mida omakorda võib või ei või katta toetusesaajate poolt asjaomasel perioodil tehtud kulutustega, tuleks lisada kulude aruandesse.

                     (4)

                     Seoses sertifitseerimisasutuse raamatupidamissüsteemi kirjendatud avaliku sektori rahastamiskõlblike kulude kogusummaga, mis on lisatud maksetaotlustesse, viidatakse määruse (EL) nr 1303/2013 artikli 137 lõikes 1 sama määruse artiklile 131. Kõnealuse määruse artikli 131 lõike 3 muudatuste tõttu tuleks rakendusmääruse (EL) nr 1011/2014 VII lisa 7. liidet samuti vastavalt muuta.

                     (5)

                     Õiguskindluse tagamiseks ja selleks et selliste määruse (EL) nr 1303/2013 muudetud sätete, mida kohaldatakse alates 2. augustist 2018 või varem kooskõlas määruse (EL, Euratom) 2018/1046 artikliga 282, ja käesoleva määruse sätete vahelised lahknevused oleksid minimaalsed, peaks käesolev määrus jõustuma järgmisel päeval pärast selle avaldamist Euroopa Liidu Teatajas.

                     (6)

                     Käesolevas määruses sätestatud meetmed on kooskõlas Euroopa struktuuri- ja investeerimisfondide koordineerimiskomitee arvamusega.

                     (7)

                     Seepärast tuleks rakendusmäärust (EL) nr 1011/2014 vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) nr 1011/2014 VI ja VII lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 20. veebruar 2019

                  Komisjoni nimel

                  president

               Jean-Claude JUNCKER

            (1)  ELT L 347, 20.12.2013, lk 320.

            (2)  Komisjoni 22. septembri 2014. aasta rakendusmäärus (EL) nr 1011/2014, millega kehtestatakse Euroopa Parlamendi ja nõukogu määruse (EL) nr 1303/2013 üksikasjalikud rakenduseeskirjad komisjonile teatava teabe esitamise vormide kohta ning toetusesaajate ning korraldusasutuste, sertifitseerimisasutuste, auditeerimisasutuste ja vahendusasutuste vahelise teabevahetuse korra kohta (ELT L 286, 30.9.2014, lk 1).

            (3)  Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012 (ELT L 193, 30.7.2018, lk 1).

            LISA
            VI ja VII lisa muudetakse järgmiselt.

                        1)

                        VI lisa 2. liidet muudetakse järgmiselt.

                                    a)

                                    Veeru B pealkiri asendatakse järgmisega:
                                    „Summa, mis ei ole kaetud toetusesaajate või, juhul kui liikmesriigid on otsustanud, et toetusesaaja on abi andev asutus vastavalt määruse (EL) nr 1303/2013 artikli 2 punkti 10 alapunktile a, abi saava asutuse poolt tehtud kulutustega kolme aasta jooksul pärast ettemakse tegemist“.

                                    b)

                                    Veeru C pealkiri asendatakse järgmisega:
                                    „Summa, mis ei ole kaetud toetusesaajate või, juhul kui liikmesriigid on otsustanud, et toetusesaaja on abi andev asutus vastavalt määruse (EL) nr 1303/2013 artikli 2 punkti 10 alapunktile a, abi saava asutuse poolt tehtud kulutustega ja mille puhul kolmeaastane tähtaeg ei ole veel möödas“.

                        2)

                        VII lisa 7. liidet muudetakse järgmiselt.

                                    a)

                                    Veeru B pealkiri asendatakse järgmisega:
                                    „Summa, mis ei ole kaetud toetusesaajate või, juhul kui liikmesriigid on otsustanud, et toetusesaaja on abi andev asutus vastavalt määruse (EL) nr 1303/2013 artikli 2 punkti 10 alapunktile a, abi saava asutuse poolt tehtud kulutustega kolme aasta jooksul pärast ettemakse tegemist“.

                                    b)

                                    Veeru C pealkiri asendatakse järgmisega:
                                    „Summa, mis ei ole kaetud toetusesaajate või, juhul kui liikmesriigid on otsustanud, et toetusesaaja on abi andev asutus vastavalt määruse (EL) nr 1303/2013 artikli 2 punkti 10 alapunktile a, abi saava asutuse poolt tehtud kulutustega ja mille puhul kolmeaastane tähtaeg ei ole veel möödas“.


title: Komisjoni rakendusmäärus (EL) 2019/296, 20. veebruar 2019, millega parandatakse rakendusmääruse (EL) 2016/2286 (milles sätestatakse üksikasjalikud eeskirjad, mis käsitlevad mõistliku kasutamise poliitika rakendamist, jaemüügitasandil osutatavate rändlusteenuste lisatasude kaotamise jätkusuutlikkuse hindamise metoodikat ja rändlusteenuse osutaja poolt sellise hindamise eesmärgil esitatavat taotlust) teatavaid keeleversioone (EMPs kohaldatav tekst)

text:
                  21.2.2019

                  ET

                  Euroopa Liidu Teataja

                  L 50/4

         KOMISJONI RAKENDUSMÄÄRUS (EL) 2019/296,
         20. veebruar 2019,
         millega parandatakse rakendusmääruse (EL) 2016/2286 (milles sätestatakse üksikasjalikud eeskirjad, mis käsitlevad mõistliku kasutamise poliitika rakendamist, jaemüügitasandil osutatavate rändlusteenuste lisatasude kaotamise jätkusuutlikkuse hindamise metoodikat ja rändlusteenuse osutaja poolt sellise hindamise eesmärgil esitatavat taotlust) teatavaid keeleversioone
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 13. juuni 2012. aasta määrust (EL) nr 531/2012, mis käsitleb rändlust üldkasutatavates mobiilsidevõrkudes liidu piires, (1) eriti selle artikli 6d lõiget 1,
         olles konsulteerinud elektroonilise side Euroopa reguleerivate asutuste ühendatud ametiga
         ning arvestades järgmist:

                     (1)

                     Komisjoni rakendusmääruse (EL) 2016/2286 (2) hollandi-, kreeka- ja portugalikeelse versiooni artikli 4 lõike 2 esimeses alalõigus on viga seoses andmeside rändlusteenuste minimaalse mahu arvutamisega, mida rändluskliendil on võimalik liidus perioodiliselt reisides tarbida, juhul kui rändlusteenuse osutaja rakendab mõistliku kasutamise poliitikat.

                     (2)

                     Seepärast tuleks rakendusmääruse (EL) 2016/2286 hollandi-, kreeka- ja portugalikeelset versiooni vastavalt parandada. Teistes keeleversioonides ei ole vaja parandusi teha.

                     (3)

                     Käesoleva määrusega ette nähtud meetmed on kooskõlas sidekomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               (ei puuduta eestikeelset versiooni)

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 20. veebruar 2019

                  Komisjoni nimel

                  president

               Jean-Claude JUNCKER

            (1)  ELT L 172, 30.6.2012, lk 10.

            (2)  Komisjoni 15. detsembri 2016. aasta rakendusmäärus (EL) 2016/2286, milles sätestatakse üksikasjalikud eeskirjad, mis käsitlevad mõistliku kasutamise poliitika rakendamist, jaemüügitasandil osutatavate rändlusteenuste lisatasude kaotamise jätkusuutlikkuse hindamise metoodikat ja rändlusteenuse osutaja poolt sellise hindamise eesmärgil esitatavat taotlust (ELT L 344, 17.12.2016, lk 46).


title: Komisjoni rakendusmäärus (EL) 2019/298, 20. veebruar 2019, millega muudetakse määruse (EÜ) nr 798/2008 I lisas Valgevenet, Bosnia ja Hertsegoviinat ning Jaapanit käsitlevaid kandeid selliste kolmandate riikide, territooriumide, tsoonide ja piirkondade loetelus, millest võib importida liitu või vedada läbi liidu teatavaid linnukasvatussaadusi (EMPs kohaldatav tekst)

text:
                  21.2.2019

                  ET

                  Euroopa Liidu Teataja

                  L 50/20

         KOMISJONI RAKENDUSMÄÄRUS (EL) 2019/298,
         20. veebruar 2019,
         millega muudetakse määruse (EÜ) nr 798/2008 I lisas Valgevenet, Bosnia ja Hertsegoviinat ning Jaapanit käsitlevaid kandeid selliste kolmandate riikide, territooriumide, tsoonide ja piirkondade loetelus, millest võib importida liitu või vedada läbi liidu teatavaid linnukasvatussaadusi
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat lauset, artikli 8 lõike 1 esimest lõiku, artikli 8 lõiget 4 ja artikli 9 lõike 4 punkti c,
         võttes arvesse nõukogu 30. novembri 2009. aasta direktiivi 2009/158/EÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta, (2) eriti selle artikli 23 lõiget 1, artikli 24 lõiget 2 ja artikli 25 lõiget 2,
         ning arvestades järgmist:

                     (1)

                     Komisjoni määruses (EÜ) nr 798/2008 (3) on sätestatud veterinaarsertifikaatide nõuded kodulindude ja linnukasvatussaaduste (edaspidi „kaubad“) liitu importimise suhtes ja liidu kaudu toimuva transiidi suhtes, kaasa arvatud ladustamine transiidi ajal. Kõnealuses määruses on sätestatud, et neid kaupu tohib liitu importida ja läbi liidu vedada ainult kõnealuse määruse I lisa 1. osas esitatud tabeli 1. ja 3. veerus loetletud kolmandatest riikidest, territooriumidelt, tsoonidest ja piirkondadest.

                     (2)

                     Komisjoni rakendusmääruse (EL) 2015/2258 (4) lisas esitatud tabelis osutab kanne Valgevene kohta üksnes loale vedada läbi Leedu mune ja munatooteid, jättes välja kodulindude liha. Samal ajal lubavad määruse (EÜ) nr 798/2008 artikli 18 lõige 2 ja kõnealuse määruse I lisa 1. osas esitatud tabeli 5. veeru Valgevenet käsitlevas kandes olevad lisatagatised munade, munatoodete ja kodulinnuliha vedu läbi Leedu. Seepärast tuleks muuta määruse (EÜ) nr 798/2008 I lisa 1. osa tabeli kannet Valgevene kohta, et osutada munade, munatoodete ja kodulinnuliha veole.

                     (3)

                     Bosnia ja Hertsegoviina on taotlenud luba importida liitu ja vedada läbi liidu kodulindude liha ning on esitanud asjakohase teabe. Komisjon on teinud Bosnia ja Hertsegoviinas auditi, et hinnata liitu eksportimiseks mõeldud kodulindude liha suhtes kohaldatavaid loomatervishoiu kontrolle. Auditi soodsat tulemust arvestades on asjakohane lisada kõnealune kolmas riik määruse (EÜ) nr 798/2008 I lisa 1. osa tabelisse.

                     (4)

                     Jaapan on taotlenud luba importida liitu ja vedada läbi liidu mune ja munatooteid ning on esitanud asjakohase teabe. Komisjon on teinud Jaapanis auditi, et hinnata liitu eksportimiseks mõeldud munade ja munatoodete suhtes kohaldatavaid loomatervishoiu kontrolle. Auditi soodsat tulemust arvestades on asjakohane lisada kõnealune kolmas riik määruse (EÜ) nr 798/2008 I lisa 1. osa tabelisse.

                     (5)

                     Jaapan on komisjonile esitanud oma salmonella kontrolli programmid liigi Gallus gallus munakanade karjade kohta. Leiti, et kõnealused kontrolliprogrammid annavad Euroopa Parlamendi ja nõukogu määruses (EÜ) nr 2160/2003 (5) sätestatud tagatistega samaväärsed tagatised ja need kiideti heaks. Seepärast tuleks Jaapanile anda luba A-klassi munade impordiks Euroopa Liitu ning Jaapani kanne määruse (EÜ) nr 798/2008 I lisa 1. osa tabelis ei tohiks sisaldada kõnealuse kauba suhtes ühtegi keeldu.

                     (6)

                     Seepärast tuleks määruse (EÜ) nr 798/2008 I lisa vastavalt muuta.

                     (7)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 798/2008 I lisa 1. osa muudetakse vastavalt käesoleva määruse lisale.

            Artikkel 2
            Käesolev määrus jõustub kolmandal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 20. veebruar 2019

                  Komisjoni nimel

                  president

               Jean-Claude JUNCKER

            (1)  EÜT L 18, 23.1.2003, lk 11.

            (2)  ELT L 343, 22.12.2009, lk 74.

            (3)  Komisjoni 8. augusti 2008. aasta määrus (EÜ) nr 798/2008, millega kehtestatakse nende kolmandate riikide, territooriumide, tsoonide ja piirkondade loetelu, millest võib importida ühendusse ja vedada läbi ühenduse kodulinde ja linnukasvatussaadusi, ning veterinaarsertifikaatide nõuded (ELT L 226, 23.8.2008, lk 1).

            (4)  Komisjoni 4. detsembri 2015. aasta rakendusmäärus (EL) 2015/2258, millega muudetakse määrust (EÜ) nr 798/2008 seoses selliste üksiksaadetiste impordi ja transiidiga, milles on vähem kui 20 kodulindu, v.a silerinnalised kodulinnud, nende haudemunad või ühepäevased tibud (ELT L 321, 5.12.2015, lk 23).

            (5)  Euroopa Parlamendi ja nõukogu 17. novembri 2003. aasta määrus (EÜ) nr 2160/2003 salmonella ja teiste konkreetsete toidupõhiste zoonootilise toimega mõjurite kontrolli kohta (ELT L 325, 12.12.2003, lk 1).

            LISA
            Määruse (EÜ) nr 798/2008 I lisa 1. osa muudetakse järgmiselt.

                        1)

                        Austraaliat ja Bahreini käsitlevate kannete vahele lisatakse Bosnia ja Hertsegoviinat käsitlev kanne:

                                    Kolmanda riigi või territooriumi ISO-kood ja nimi

                                    Kolmanda riigi, territooriumi, tsooni või piirkonna kood

                                    Kolmanda riigi, territooriumi, tsooni või piirkonna kirjeldus

                                    Veterinaarsertifikaat

                                    Eritingimused

                                    Eritingimused

                                    Linnugripi seire staatus

                                    Linnugripi vastu vaktsineerimise staatus

                                    Salmonella tõrje staatus (6)

                                    Näidis(ed)

                                    Lisatagatised

                                    Lõppkuupäev (1)

                                    Alguskuupäev (2)

                                    1

                                    2

                                    3

                                    4

                                    5

                                    6

                                    6A

                                    6B

                                    7

                                    8

                                    9

                                    „BA – Bosnia ja Hertsegoviina

                                    BA-0

                                    Kogu riik

                                    POU“

                        2)

                        Valgevenet käsitlev kanne asendatakse järgmisega:

                                    Kolmanda riigi või territooriumi ISO-kood ja nimi

                                    Kolmanda riigi, territooriumi, tsooni või piirkonna kood

                                    Kolmanda riigi, territooriumi, tsooni või piirkonna kirjeldus

                                    Veterinaarsertifikaat

                                    Eritingimused

                                    Eritingimused

                                    Linnugripi seire staatus

                                    Linnugripi vastu vaktsineerimise staatus

                                    Salmonella tõrje staatus (6)

                                    Näidis(ed)

                                    Lisatagatised

                                    Lõppkuupäev (1)

                                    Alguskuupäev (2)

                                    1

                                    2

                                    3

                                    4

                                    5

                                    6

                                    6A

                                    6B

                                    7

                                    8

                                    9

                                    „BY – Valgevene

                                    BY-0

                                    Kogu riik

                                    EP, E, POU
                                    (kõigi kolme puhul ainult vedu läbi Leedu)

                                    IX“

                        3)

                        Islandi ja Korea Vabariiki käsitlevate kannete vahele lisatakse Jaapanit käsitlev kanne:

                                    Kolmanda riigi või territooriumi ISO-kood ja nimi

                                    Kolmanda riigi, territooriumi, tsooni või piirkonna kood

                                    Kolmanda riigi, territooriumi, tsooni või piirkonna kirjeldus

                                    Veterinaarsertifikaat

                                    Eritingimused

                                    Eritingimused

                                    Linnugripi seire staatus

                                    Linnugripi vastu vaktsineerimise staatus

                                    Salmonella tõrje staatus (6)

                                    Näidis(ed)

                                    Lisatagatised

                                    Lõppkuupäev (1)

                                    Alguskuupäev (2)

                                    1

                                    2

                                    3

                                    4

                                    5

                                    6

                                    6A

                                    6B

                                    7

                                    8

                                    9

                                    „JP – Jaapan

                                    JP-0

                                    Kogu riik

                                    EP, E“